CELEX: 32017R1836
Language: lt
Date: 2017-10-10 00:00:00
Title: 2017 m. spalio 10 d. Tarybos reglamentas (ES) 2017/1836, kuriuo iš dalies keičiamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai

11.10.2017   
            
            
               LT
            
            
               Europos Sąjungos oficialusis leidinys
            
            
               L 261/1
            
         TARYBOS REGLAMENTAS (ES) 2017/1836
   2017 m. spalio 10 d.
   kuriuo iš dalies keičiamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2016 m. gegužės 27 d. Tarybos sprendimą (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamentu (ES) 2017/1509 (2), įgyvendinamos Sprendime (BUSP) 2016/849 numatytos priemonės;
            
         
               (2)
            
            
               2017 m. rugsėjo 11 d. Jungtinių Tautų Saugumo Taryba (JT ST) priėmė Rezoliuciją 2375 (2017), kurioje ji išreiškė didelį susirūpinimą dėl 2017 m. rugsėjo 2 d. Korėjos Liaudies Demokratinės Respublikos (KLDR) branduolinio bandymo. JT ST vėl pakartojo, kad branduolinių, cheminių ir biologinių ginklų platinimas kelia grėsmę tarptautinei taikai bei saugumui, ir nustatė naujas priemones KLDR. Tomis priemonėmis dar labiau sugriežtinamos JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) ir 2371 (2017) nustatytos ribojamosios priemonės;
            
         
               (3)
            
            
               JT ST nustatė naujus, inter alia, KLDR tekstilės importo, naftos produktų eksporto į KLDR bendrų įmonių kūrimo ir jūrų sektoriaus draudimus;
            
         
               (4)
            
            
               Tarybos sprendimu (BUSP) 2017/1838 (3) iš dalies pakeistas Sprendimas (BUSP) 2016/849, siekiant įgyvendinti naujas JT ST rezoliucija 2375 (2017) nustatytas priemones;
            
         
               (5)
            
            
               šios priemonės patenka į Sutarties taikymo sritį, todėl, visų pirma siekiant užtikrinti, kad visose valstybėse narėse jos būtų taikomos vienodai, būtina imtis reguliavimo veiksmų Sąjungos lygmeniu;
            
         
               (6)
            
            
               todėl Reglamentas (ES) 2017/1509 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) 2017/1509 iš dalies keičiamas taip:
   
               1.
            
            
               3 straipsnio 2 dalies 7 pastraipa pakeičiama taip:
               „II priedo VII dalyje išvardijami su tradiciniais ginklais susiję objektai, medžiagos, įranga, prekės ir technologijos, kurie į sąrašą įtraukti pagal JT Saugumo Tarybos rezoliucijos 2371 (2017) 5 punktą.“
            
         
               2.
            
            
               3 straipsnio 2 dalyje po 7 pastraipos įterpiamas šis tekstas:
               „II priedo VIII dalyje išvardijami su masinio naikinimo ginklais susiję objektai, medžiagos, įranga, prekės ir technologijos, kurie į sąrašą įtraukti pagal JT Saugumo Tarybos rezoliucijos 2375 (2017) 4 punktą.
               II priedo IX dalyje išvardijami su tradiciniais ginklais susiję objektai, medžiagos, įranga, prekės ir technologijos, kurie į sąrašą įtraukti pagal JT Saugumo Tarybos rezoliucijos 2375 (2017) 5 punktą.“
            
         
               3.
            
            
               Įterpiami šie straipsniai:
               „16c straipsnis
               Draudžiama KLDR tiesiogiai arba netiesiogiai parduoti, tiekti, perduoti arba į ją eksportuoti XIc priede išvardytus kondensatus ir gamtinius dujų kondensatus.
               16d straipsnis
               Draudžiama KLDR tiesiogiai arba netiesiogiai parduoti, tiekti, perduoti arba į ją eksportuoti visus XId priede išvardytus rafinuotus naftos produktus.
               16e straipsnis
               1.   Nukrypstant nuo 16d straipsnio, valstybių narių kompetentingos institucijos gali leisti sudaryti su rafinuotais naftos produktais susijusius sandorius, kurie, kaip nustatyta, yra skirti tik KLDR piliečių pragyvenimui, jei tenkinamos visos toliau nurodytos sąlygos:
               
                           a)
                        
                        
                           sandoriuose nedalyvauja asmenys ar subjektai, kurie yra susiję su KLDR branduolinėmis ar balistinių raketų programomis arba kita veikla, kuri yra draudžiama pagal JT Saugumo Tarybos rezoliucijas 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ar 2375 (2017), įskaitant XIII priede išvardytus asmenis, subjektus ir įstaigas, arba asmenys ar subjektai, veikiantys jų vardu arba jų nurodymu, arba subjektai, jiems tiesiogiai arba netiesiogiai priklausantys nuosavybės teise arba jų kontroliuojami, arba asmenys ar subjektai, padedantys išvengti sankcijų,
                        
                     
                           b)
                        
                        
                           sandoris nesusijęs su pajamų gavimu KLDR branduolinėms ar balistinių raketų programoms arba kitai veiklai, kuri yra draudžiama pagal JT Saugumo Tarybos rezoliucijas 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ar 2375 (2017);
                        
                     
                           c)
                        
                        
                           Sankcijų komitetas valstybėms narėms nėra pranešęs, kad pasiekta 90 % bendros metams nustatytos ribos, ir
                        
                     
                           d)
                        
                        
                           atitinkama valstybė narė praneša Sankcijų komitetui apie eksporto kiekį ir informaciją visoms šalims apie sandorį kas 30 dienų.
                        
                     2.   Atitinkama valstybė narė informuoja kitas valstybes nares ir Komisiją apie visus pagal 1 dalį suteiktus leidimus.
               16f straipsnis
               Draudžiama KLDR tiesiogiai arba netiesiogiai parduoti, tiekti, perduoti arba į ją eksportuoti XIe priede nurodytą žalią naftą.
               16g straipsnis
               1.   Nukrypstant nuo 16f straipsnio, valstybių narių kompetentingos institucijos gali leisti sudaryti su žalia nafta susijusius sandorius nustačiusios, kad Sąjungos metinė visų sandorių apimtis neviršytų kiekio, parduoto, tiekto, perduoto ar eksportuoto laikotarpiu tarp 2016 m. rugsėjo 11 d. ir 2017 m. rugsėjo 10 d.
               2.   Nukrypstant nuo 16f straipsnio, valstybių narių kompetentingos institucijos gali leisti sudaryti su žalia nafta susijusius sandorius, kurie, kaip nustatyta, yra skirti tik pragyvenimui, jei tenkinamos visos toliau nurodytos sąlygos:
               
                           a)
                        
                        
                           sandoriai nesusiję su KLDR branduolinėmis ar balistinių raketų programomis arba kita veikla, kuri yra draudžiama pagal JT Saugumo Tarybos rezoliucijas 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ar 2375 (2017), ir
                        
                     
                           b)
                        
                        
                           valstybė narė, įvertinus kiekvieną konkretų atvejį, gavo išankstinį Sankcijų komiteto patvirtinimą.
                        
                     3.   Atitinkama valstybė narė informuoja kitas valstybes nares ir Komisiją apie visus pagal 1 dalį ir 2 dalis suteiktus leidimus.
               16h straipsnis
               Draudžiama iš KLDR tiesiogiai arba netiesiogiai importuoti, pirkti arba perduoti XIf priede nurodytus KLDR arba kitokios kilmės tekstilės gaminius.
               16i straipsnis
               1.   Nukrypstant nuo 16h straipsnio, valstybių narių kompetentingos institucijos gali leisti importuoti, įsigyti ar perduoti tekstilės gaminius su sąlyga, kad valstybė narė, įvertinus kiekvieną konkretų atvejį, gavo išankstinį Sankcijų komiteto patvirtinimą.
               2.   Nukrypstant nuo 16h straipsnio, valstybių narių kompetentingos institucijos gali leisti iki 2017 m. gruodžio 10 d. importuoti, įsigyti ar perduoti tekstilės gaminius su sąlyga, kad:
               
                           a)
                        
                        
                           importas, įgijimas ar perdavimas vykdomas pagal rašytinę sutartį, įsigaliojusią prieš 2017 m. rugsėjo 11 d., ir
                        
                     
                           b)
                        
                        
                           susijusi valstybė narė iki 2018 m. sausio 24 d. pateikia Sankcijų komitetui išsamią informaciją apie tokį importą, įgijimą ar perdavimą.
                        
                     3.   Susijusi valstybė narė informuoja kitas valstybes nares ir Komisiją apie visus pagal 1 ir 2 dalis suteiktus leidimus.“
            
         
               4.
            
            
               17 straipsnio 2 dalies a punktas pakeičiamas taip:
               
                           „a)
                        
                        
                           įsteigti, išlaikyti arba valdyti bendrąją įmonę ar kooperatinį subjektą su bet kuriuo fiziniu ar juridiniu asmeniu, subjektu arba organizacija, nurodytais 1 dalyje, juos įsigyti arba padidinti kapitalo dalį, įskaitant visišką įsigijimą ir dalyvavimo teises suteikiančių akcijų ir kitų vertybinių popierių įsigijimą;“.
                        
                     
         
               5.
            
            
               17 straipsnis papildomas šia dalimi:
               „3.   2 dalies a punkte nurodytos esamos bendrosios įmonės ar kooperatiniai subjektai uždaromi ne vėliau kaip 2018 m. sausio 9 d. arba per 120 dienų po to, kai Sankcijų komitetas atmetė prašymą dėl patvirtinimo.“
            
         
               6.
            
            
               17a straipsnis pakeičiamas taip:
               „17a straipsnis
               1.   Nukrypstant nuo 17 straipsnio 2 dalies a punkto, valstybių narių kompetentingos institucijos gali leisti vykdyti tokius veiksmus, visų pirma susijusius su bendrosiomis įmonėmis ar kooperatiniais subjektais, kurie yra nekomerciniai, komunalinių paslaugų infrastruktūros projektai, nekuriantys pelno, su sąlyga, kad valstybė narė, įvertinus kiekvieną konkretų atvejį, gavo išankstinį Sankcijų komiteto patvirtinimą.
               2.   Atitinkama valstybė narė informuoja kitas valstybes nares ir Komisiją apie visus pagal 1 dalį suteiktus leidimus.“
            
         
               7.
            
            
               Įterpiamas šis straipsnis:
               „17b straipsnis
               Nukrypstant nuo 17 straipsnio 3 dalies, valstybių narių kompetentingos institucijos gali leisti tokiai bendrajai įmonei ar kooperatiniam subjektui veikti su sąlyga, kad valstybė narė, įvertinus kiekvieną konkretų atvejį, gavo išankstinį Sankcijų komiteto patvirtinimą.“
            
         
               8.
            
            
               34 straipsnio 2 dalis pakeičiama taip:
               „2.   Visi XIV priede išvardyti laivai mobilizuojami, jei taip yra nurodęs Sankcijų komitetas.“
            
         
               9.
            
            
               34 straipsnio 4 dalis pakeičiama taip:
               „4.   Į XIII priedą įtraukiami asmenys, subjektai ir įstaigos, kuriuos Sankcijų komitetas arba JT Saugumo Taryba įtraukė į sąrašą pagal JT Saugumo Tarybos rezoliucijos 1718 (2006) 8 punkto d papunktį ir pagal JT Saugumo Tarybos rezoliucijos 2094 (2013) 8 punktą.
               XIV priede išvardijami laivai, kuriuos Sankcijų komitetas įtraukė į sąrašą pagal JT Saugumo Tarybos rezoliucijos 2321 (2016) 12 punktą ir pagal JT Saugumo Tarybos rezoliucijos 2375 (2017) 8 punktą.
               XV priede išvardyti asmenys, subjektai ir įstaigos, neįtraukti į XIII ir XIV priedus, kuriuos pagal Sprendimo (BUSP) 2016/849 27 straipsnio 1 dalies b punktą arba bet kurią kitą lygiavertę vėlesnę nuostatą Taryba pripažino:
               
                           a)
                        
                        
                           atsakingais už KLDR branduolinių ginklų, balistinių raketų ar kitų masinio naikinimo ginklų programas, be kita ko, remiančiais ar propaguojančiais šias programas, arba asmenis, subjektus arba įstaigas, veikiančias jų vardu arba jų nurodymu, ir jiems priklausančius ar jų kontroliuojamus asmenis, subjektus ar įstaigas, įskaitant atvejus, kai tai daroma neteisėtomis priemonėmis;
                        
                     
                           b)
                        
                        
                           teikiančiais finansines paslaugas arba užtikrinančiais finansinio ar kito turto arba išteklių, kurie galėtų būti naudojami KLDR branduolinių ginklų, balistinių raketų ar kitų masinio naikinimo ginklų programose, perdavimą į Sąjungos teritoriją, per ją ar iš jos, arba įtraukiant į savo veiklą valstybių narių piliečius, pagal jų įstatymus veikiančius subjektus arba Sąjungos teritorijoje esančius asmenis ar finansų įstaigas, arba asmenis, subjektus arba įstaigas, veikiančias jų vardu arba jų nurodymu, arba jiems priklausančius ar jų kontroliuojamus asmenis, subjektus ar įstaigas, arba
                        
                     
                           c)
                        
                        
                           dalyvaujančiais, be kita ko, kai KLDR teikiamos finansinės paslaugos, tiekiant į KLDR arba iš jos visų rūšių ginklus bei su jais susijusius reikmenis ar objektus, medžiagas, įrangą, prekes ir technologijas, kurie galėtų būti panaudoti KLDR branduolinių ginklų, balistinių raketų ar kitų masinio naikinimo ginklų programoms.“
                        
                     
         
               10.
            
            
               39 straipsnio 1 dalies g punktas pakeičiamas taip:
               
                           „g)
                        
                        
                           kuris įtrauktas į XIV priedą, jei taip yra nurodęs Sankcijų komitetas.“
                        
                     
         
               11.
            
            
               40 straipsnio 3 dalis pakeičiama taip:
               „3.   Nukrypstant nuo 39 straipsnio 1 dalies, kai tai susiję su laivu, kuris patenka į g punkto taikymo sritį, valstybių narių kompetentingos institucijos gali leisti laivui įplaukti į uostą, jei Sankcijų komitetas iš anksto nustatė, kad toks laivas turi įplaukti humanitariniais ar kitais tikslais, atitinkančiais JT Saugumo Tarybos rezoliucijų 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) arba 2375 (2017) tikslus.“
            
         
               12.
            
            
               43 straipsnio d punktas pakeičiamas taip:
               
                           „d)
                        
                        
                           registruoti arba išlaikyti registre bet kurį KLDR arba KLDR piliečiams priklausantį, jų kontroliuojamą arba jų valdomą laivą arba laivą, kuris buvo kitos valstybės išregistruotas pagal JT Saugumo Tarybos rezoliucijos 2321 (2016) 24 punktą ar JT Saugumo Tarybos rezoliucijos 2375 (2017) 8 punktą, arba“.
                        
                     
         
               13.
            
            
               Įterpiamas šis straipsnis:
               „44a straipsnis
               „Draudžiama padėti arba dalyvauti vykdant bet kokių prekių ar objektų, parduodamų, tiekiamų, perduodamų arba eksportuojamų į KLDR arba iš jos, perdavimą iš laivų į laivus, plaukiojančius su KLDR vėliava, arba iš laivų, plaukiojančių su KLDR vėliava, į kitus laivus.“
            
         
               14.
            
            
               45 straipsnis pakeičiamas taip:
               „45 straipsnis
               Nukrypstant nuo draudimų, kylančių iš JT Saugumo Tarybos rezoliucijų 1718 (2006), 1874 (2009), 2087 (2013), 2094 (2013), 2070 (2016), 2321 (2016), 2356 (2016), 2371 (2017) arba 2375 (2017), valstybių narių kompetentingos institucijos gali leisti vykdyti bet kokią veiklą, jei Sankcijų komitetas, įvertinęs kiekvieną konkretų atvejį, nustatė, kad ji reikalinga norint palengvinti tarptautinių ir nevyriausybinių organizacijų darbą vykdant paramos ir pagalbos teikimo veiklą KLDR civiliams gyventojams ar bet kokiu kitu tikslu, suderinamu su šių rezoliucijų tikslais.“
            
         
               15.
            
            
               46 straipsnio b punktas pakeičiamas taip:
               
                           „b)
                        
                        
                           iš dalies pakeisti II priedo II, III, IV, V, VI, VII, VIII ir IX dalis ir VI, VII, IX, X, XI, Xia, XIb, XIc, XId, XIe ir XIf priedus remiantis Sankcijų komiteto arba JT Saugumo Tarybos priimtais sprendimais, ir atnaujinti Kombinuotosios nomenklatūros kodus, kaip išdėstyta Reglamento (EEB) Nr. 2658/87 I priede;“.
                        
                     
         
               16.
            
            
               II priedas iš dalies keičiamas pagal šio reglamento I priedą.
            
         
               17.
            
            
               V priedas iš dalies keičiamas pagal šio reglamento II priedą.
            
         
               18.
            
            
               XIa priedas iš dalies keičiamas pagal šio reglamento III priedą.
            
         
               19.
            
            
               XIb priedas iš dalies keičiamas pagal šio reglamento IV priedą.
            
         
               20.
            
            
               XIc priedas įterpiamas pagal šio reglamento V priedą.
            
         
               21.
            
            
               XId priedas įterpiamas pagal šio reglamento VI priedą.
            
         
               22.
            
            
               XIe priedas įterpiamas pagal šio reglamento VII priedą.
            
         
               23.
            
            
               XIf priedas įterpiamas pagal šio reglamento VIII priedą.
            
         
               24.
            
            
               XIV priedas pakeičiamas šio reglamento IX priedu.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2017 m. spalio 10 d.
      
         
            Tarybos vardu
         
         
            Pirmininkas
         
         T. TÕNISTE
      
   
   
      (1)  OL L 141, 2016 5 28, p. 79.
   
      (2)  2017 m. rugpjūčio 30 d. Tarybos reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai, kuriuo panaikinamas Reglamentas (EB) Nr. 329/2007 (OL L 224, 2017 8 31, p. 1).
   
      (3)  2017 m. spalio 10 d. Tarybos sprendimas (BUSP) 2017/1838, kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai (žr. šio Oficialiojo leidinio p. 17).
   
      I PRIEDAS
      
                  1.
               
               
                  Reglamento (ES) 2017/1509 II priedo VII dalis pakeičiama taip:
                  
                     „VII DALIS
                  
                  Su tradiciniais ginklais susiję objektai, medžiagos, įranga, prekės ir technologijos, kurie į sąrašą įtraukti pagal JT Saugumo Tarybos rezoliucijos 2371 (2017) 5 punktą.“
               
            
                  2.
               
               
                  Reglamento (ES) 2017/1509 II priedas papildomas šiomis dalimis:
                  
                     „VIII DALIS
                  
                  Su masinio naikinimo ginklais susiję objektai, medžiagos, įranga, prekės ir technologijos, kurie į sąrašą įtraukti pagal JT Saugumo Tarybos rezoliucijos 2375 (2017) 4 punktą.
                  
                     IX DALIS
                  
                  Su tradiciniais ginklais susiję objektai, medžiagos, įranga, prekės ir technologijos, kurie į sąrašą įtraukti pagal JT Saugumo Tarybos rezoliucijos 2375 (2017) 5 punktą.“
               
            
   
      II PRIEDAS
      Reglamento (ES) 2017/1509 V priede įrašas „2704 00 10“ pakeičiamas taip:
      
         
                     „2704 
                  
                  
                     Koksas ir puskoksis iš akmens anglių, lignito (rusvųjų anglių) arba durpių, aglomeruoti ar neaglomeruoti; retortų anglys“
                  
               
   
   
      III PRIEDAS
      Reglamento (ES) 2017/1509 XIa priede įrašas „ex 1902 20 30“ išbraukiamas.
   
   
      IV PRIEDAS
      Reglamento (ES) 2017/1509 XIb priede žodžiai „16c straipsnyje nurodytas švinas ir švino rūda“ pakeičiami žodžiais „16b straipsnyje nurodytas švinas ir švino rūda“.
   
   
      V PRIEDAS
      „
            XIc PRIEDAS
            
               16c straipsnyje nurodyti kondensatai ir gamtiniai dujų kondensatai
            
            AIŠKINAMASIS RAŠTAS
            Nomenklatūros kodai yra iš Kombinuotosios nomenklatūros, kaip apibrėžta 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo 1 straipsnio 2 dalyje ir išdėstyta jo I priede, kurie galioja šio reglamento paskelbimo metu ir mutatis mutandis su pakeitimais, padarytais vėlesniais teisės aktais.
            
                        KN kodas
                     
                     
                        Aprašymas
                     
                  
                        2709 00 10 
                     
                     
                        Gamtiniai dujų kondensatai
                     
                  
                        2711 11 
                     
                     
                        Suskystintos gamtinės dujos
                     
                  “
   
   
      VI PRIEDAS
      „
            XId PRIEDAS
            
               Rafinuoti naftos produktai, nurodyti 16d straipsnyje
            
            AIŠKINAMASIS RAŠTAS
            Nomenklatūros kodai yra iš Kombinuotosios nomenklatūros, kaip apibrėžta 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo 1 straipsnio 2 dalyje ir išdėstyta jo I priede, kurie galioja šio reglamento paskelbimo metu ir mutatis mutandis su pakeitimais, padarytais vėlesniais teisės aktais.
            
                         
                     
                     
                        KN kodas
                     
                     
                        Aprašymas
                     
                  
                         
                     
                     
                        2707 
                     
                     
                        Alyvos ir kiti aukštatemperatūrinio akmens anglių dervų distiliavimo produktai; panašūs produktai, kurių sudėtyje esančių aromatinių sudėtinių dalių masė viršija nearomatinių sudėtinių dalių masę
                     
                  
                         
                     
                     
                        2710 
                     
                     
                        Naftos alyvos ir alyvos, gautos iš bituminių mineralų, išskyrus neapdorotas; produktai, nenurodyti kitoje vietoje, kurių sudėtyje esančios naftos alyvos arba alyvos, gautos iš bituminių mineralų, sudaro ne mažiau kaip 70 % masės, be to, šios alyvos yra pagrindinės šių produktų dalys; alyvų atliekos
                     
                  
                         
                     
                     
                        2711 
                     
                     
                        Naftos dujos ir kiti dujiniai angliavandeniliai
                     
                  
                         
                     
                     
                         
                     
                     
                        Vazelinas; parafinas, mikrokristalinis naftos vaškas, anglies dulkių vaškas, ozokeritas (kalnų vaškas), lignito (rusvųjų anglių) vaškas, durpių vaškas, kiti mineraliniai vaškai ir panašūs produktai, gauti naudojant sintezės arba kitus procesus, dažyti arba nedažyti
                     
                  
                         
                     
                     
                        2712 10 
                     
                     
                        
                                    –
                                 
                                 
                                    Vazelinas
                                 
                              
                  
                         
                     
                     
                        2712 20 
                     
                     
                        
                                    –
                                 
                                 
                                    Parafinas, kurio sudėtyje alyva sudaro mažiau kaip 0,75 % masės
                                 
                              
                  
                        Ex
                     
                     
                        2712 90 
                     
                     
                        
                                    –
                                 
                                 
                                    Kiti nei vazelinas ir parafinas, kurio sudėtyje alyva sudaro mažiau kaip 0,75 % masės
                                 
                              
                  
                         
                     
                     
                        2713 
                     
                     
                        Naftos koksas, naftos bitumas ir kiti naftos alyvų ir alyvų, gautų iš bituminių mineralų, likučiai
                     
                  
                        Ex
                     
                     
                        2714 
                     
                     
                        Gamtinis bitumas ir gamtinis asfaltas; bituminiai arba naftingieji skalūnai ir gudroniniai smėliai; asfaltitai ir asfaltinės uolienos
                     
                  
                        Ex
                     
                     
                        2715 
                     
                     
                        Bituminiai mišiniai, daugiausia sudaryti iš gamtinio asfalto, gamtinio bitumo, naftos bitumo, mineralinės dervos arba mineralinės dervos pikio (pavyzdžiui, bitumo mastikos, cut-backs)
                     
                  
                         
                     
                     
                         
                     
                     
                        Tepimo priemonės (įskaitant pjovimo įrankių aušinimo skysčius, varžtų ir veržlių atpalaidavimo preparatus, priemones nuo rūdijimo arba antikorozinius preparatus ir preparatus, skirtus išėmimui iš formų palengvinti, daugiausia pagamintus iš tepalų), taip pat preparatai, naudojami tekstilės medžiagoms, odoms, kailiams arba kitoms medžiagoms apdoroti alyvomis arba riebalais, bet išskyrus preparatus, kurių pagrindinės sudėtinės dalys, sudarančios ne mažiau kaip 70 % masės, yra naftos alyvos arba alyvos, gautos iš bituminių mineralų.
                     
                  
                         
                     
                     
                         
                     
                     
                        
                                    –
                                 
                                 
                                    Kurių sudėtyje yra naftos alyvų arba alyvų, gautų iš bituminių mineralų
                                 
                              
                  
                         
                     
                     
                        3403 11 
                     
                     
                        
                                    – –
                                 
                                 
                                    Preparatai, naudojami tekstilės medžiagoms, odoms, kailiams arba kitoms medžiagoms apdoroti
                                 
                              
                  
                         
                     
                     
                        3403 19 
                     
                     
                        
                                    – –
                                 
                                 
                                    Kiti nei preparatai, naudojami tekstilės medžiagoms, odoms, kailiams arba kitoms medžiagoms apdoroti
                                 
                              
                  
                         
                     
                     
                         
                     
                     
                        
                                    –
                                 
                                 
                                    Kiti nei preparatai, kurių sudėtyje yra naftos alyvų arba alyvų, gautų iš bituminių mineralų
                                 
                              
                  
                        Ex
                     
                     
                        3403 91 
                     
                     
                        
                                    – –
                                 
                                 
                                    Preparatai, naudojami tekstilės medžiagoms, odoms, kailiams arba kitoms medžiagoms apdoroti
                                 
                              
                  
                        Ex
                     
                     
                        3403 99 
                     
                     
                        
                                    – –
                                 
                                 
                                    Kiti nei preparatai, naudojami tekstilės medžiagoms, odoms, kailiams arba kitoms medžiagoms apdoroti
                                 
                              
                  
                         
                     
                     
                         
                     
                     
                        
                                    – – – – –
                                 
                                 
                                    Cheminiai produktai arba preparatai, daugiausia sudaryti iš organinių junginių, nenurodyti kitoje vietoje
                                 
                              
                  
                        Ex
                     
                     
                        3824 99 92 
                     
                     
                        
                                    – – – – – –
                                 
                                 
                                    Skysto pavidalo 20 °C temperatūroje
                                 
                              
                  
                        Ex
                     
                     
                        3824 99 93 
                     
                     
                        
                                    – – – – – –
                                 
                                 
                                    Kiti
                                 
                              
                  
                        Ex
                     
                     
                        3824 99 96 
                     
                     
                        
                                    – – – – –
                                 
                                 
                                    Kiti
                                 
                              
                  
                         
                     
                     
                         
                     
                     
                        Biodyzelinas ir jo mišiniai, kurių sudėtyje nėra arba yra mažiau kaip 70 % masės naftos alyvų arba alyvų, gautų iš bituminių mineralų
                     
                  
                         
                     
                     
                        3826 00 10 
                     
                     
                        
                                    –
                                 
                                 
                                    Riebalų rūgščių monoalkilesteriai, kurių sudėtyje esantys esteriai sudaro ne mažiau kaip 96,5 % tūrio (FAMAE)
                                 
                              
                  
                         
                     
                     
                        3826 00 90 
                     
                     
                        
                                    –
                                 
                                 
                                    Kita
                                 
                              
                  “
   
   
      VII PRIEDAS
      „
            XIe PRIEDAS
            
               Žalia nafta, nurodyta 16f straipsnyje
            
            AIŠKINAMASIS RAŠTAS
            Nomenklatūros kodai yra iš Kombinuotosios nomenklatūros, kaip apibrėžta 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo 1 straipsnio 2 dalyje ir išdėstyta jo I priede, kurie galioja šio reglamento paskelbimo metu ir mutatis mutandis su pakeitimais, padarytais vėlesniais teisės aktais.
            
                         
                     
                     
                        KN kodas
                     
                     
                        Aprašymas
                     
                  
                         
                     
                     
                        2709 00 90 
                     
                     
                        Neapdorotos naftos alyvos (žalia nafta) ir neapdorotos alyvos, gautos iš bituminių mineralų (išskyrus gamtinius dujų kondensatus)
                     
                  “
   
   
      VIII PRIEDAS
      „
            XIf PRIEDAS
            
               Tekstilės gaminiai, nurodyti 16h straipsnyje
            
            AIŠKINAMASIS RAŠTAS
            Nomenklatūros kodai yra iš Kombinuotosios nomenklatūros, kaip apibrėžta 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo 1 straipsnio 2 dalyje ir išdėstyta jo I priede, kurie galioja šio reglamento paskelbimo metu ir mutatis mutandis su pakeitimais, padarytais vėlesniais teisės aktais.
            
                        Skyrius
                     
                     
                        Aprašymas
                     
                  
                        50
                     
                     
                        Šilkas
                     
                  
                        51
                     
                     
                        Vilna, švelniavilnių arba šiurkščiavilnių gyvūnų plaukai; ašutų verpalai ir audiniai
                     
                  
                        52
                     
                     
                        Medvilnė
                     
                  
                        53
                     
                     
                        Kiti augaliniai tekstilės pluoštai; popieriniai verpalai ir popierinių verpalų audiniai
                     
                  
                        54
                     
                     
                        Cheminės gijos; juostelės ir panašūs dirbiniai iš cheminių tekstilės medžiagų
                     
                  
                        55
                     
                     
                        Cheminiai kuokšteliniai pluoštai
                     
                  
                        56
                     
                     
                        Vata, veltinys ir neaustinės medžiagos; specialieji siūlai; virvės, virvelės, lynai ir trosai bei jų dirbiniai
                     
                  
                        57
                     
                     
                        Kilimai ir kita tekstilinė grindų danga
                     
                  
                        58
                     
                     
                        Specialieji audiniai; siūtiniai pūkiniai tekstilės gaminiai; nėriniai; gobelenai; apsiuvai; siuvinėjimai
                     
                  
                        59
                     
                     
                        Įmirkyti, aptraukti, padengti arba laminuoti tekstilės gaminiai; tekstilės dirbiniai, naudojami pramonėje
                     
                  
                        60
                     
                     
                        Megztinės arba nertinės medžiagos
                     
                  
                        61
                     
                     
                        Megzti arba nerti drabužiai ir jų priedai
                     
                  
                        62
                     
                     
                        Drabužiai ir jų priedai, išskyrus megztus ir nertus
                     
                  
                        63
                     
                     
                        Kiti gatavi tekstilės dirbiniai; rinkiniai; dėvėti drabužiai ir dėvėti tekstilės dirbiniai; skudurai
                     
                  “
   
   
      IX PRIEDAS
      Reglamento (ES) 2017/1509 XIV priede žodžiai „34 straipsnio 2 dalyje ir 39 straipsnio 1 dalies g punkte nurodyti laivai“ pakeičiami žodžiais „34 straipsnio 2 dalyje ir 39 straipsnio 1 dalies g punkte nurodyti laivai ir taikomos priemonės, kaip nurodė Sankcijų komitetas“.